प्रकरण-४६

सतत विकास र भवन निर्माण

आलेख : किर्ती हेमन्त वाडल्कर

नेपाली अनुवाद : सुमन गजमेर

बढ़दो जनसंख्यालाई समायोजित गर्नको लागि हामीलाई अधिक घरहरूको आवश्यकता छ| तर हामीसित स्थान सीमित छ| यसैले हामी क्षैतिज रूपले विकसित हुनसक्तैनौ| अनि जसो-जसो शहरको सीमा फैलिरहेको छ त्यसै-त्यसै बुनियादी ढॉंचाको लागत पनि बढ़ीरहेको छ| यसैले हामीले सीधा उभिएर विकासको सम्भावनाको पत्तो लगायौं| तर हामीलाई अझ पनि सतर्क रहने आवश्यकता छ| हामीलाई यस्तो विकासको जरूरत छ जो सतत होस्‌| आज हामी विकासमा निर्माण सामाग्रीको भूमिकाको बारेमा कुरा गर्नेछौं|

पात्र परिचय

प्रोफेसर

विद्यार्थीहरू : आनन्द, एश्‍वर्या, स्नेहा|

(स्कूलमा कक्षाको घण्टी बज्छ| भागदौड़ भइरहेको छ| विद्यार्थीहरू कक्षामा पसिरहेका छन्‌| हल्ला गरिरहेका छन्‌| शिक्षक कक्षामा आउँदछन्‌| विस्तार-विस्तार कक्षाको हल्ला कम हुँदछ|

सैब विद्यार्थी : गुड मर्निङ सर|

शिक्षक : गुड मर्निङ|

(सबै विद्यार्थी बस्छन्)

प्रोफेसर : म उपस्थित पत्र तिमीहरू सबैलाई दिन्छु| आफ्नो उपस्थितिलाई चिन्हित गर्नु|

(सबै विद्यार्थी हॉंस्छन्)

शिक्षक : मलाई थाहा छ कि तिमीहरूमध्ये कसैले प्रतिनिधि बनेर आफ्नो साथीहरूको उपस्थिति दर्ता गर्छौ| मलाई यो एकदमै ठीक लागेन| यदि तिमीहरूलाई मेरो व्याख्यान राम्रो लाग्दैन भने कक्षामा लआउँदा पनि हुन्छ| तर बेइमानी मलाई मनपर्दैन| तिमीहरू मलाई बताइ देऊ तिमीहरूको उपस्थिति दर्ता गरिदिन्छु|

(कक्षामा हल्का आवाज: यस्तो कुरा होइन सर, हामीलाई तपाईले पढ़ाउनु भएको मनपर्छ)

शिक्षक: ठीक छ, ठीक छ| आजको दिनको शुरूवात गरौं| आज हामी निर्माण सामग्रीको बारेमा जान्नेछौं| सबैभन्दा पहिला तिमीहरू मलाई बताऊ कि विकासको मतलब के हो? अनि हामी विकास किन चाहन्छौ?

आनन्द: सर, विकासको मतलब हो पुरानो ढॉंचालाई बिगारेर नयॉं ढॉंचा बनाउनु|

(सबैजना हॉंस्छन्)

शिक्षक: शान्त...शान्त...उसको कुरा आधा सही हो| त तिमीहरू किन हॉंस्दै छौ? एश्‍वर्या तिमी केही भन|

एश्‍वर्या: आवश्यकताहरूलाई पूरा गर्नको लागि क्षेत्रको विकास गर्नु|

(कक्षामा खलबली मच्चिन्छ)

शिक्षक: तिमीहरू एकदमै सही सोंचीरहेका छौ| वास्तवमा बढ़दो जनसंख्याको कारणले लगातार घरहरूमा आवश्यकता बढ़ीरहेको छ| हामीसित जमीन सीमित छ| यसैले हामी वरीपरी फैलिन सक्तैनौ| तर फेरि घरहरूको आवश्यकता त छ नै| यसैले अग्लो-अग्लो भवनहरूको निर्माण भइरहेको छ| जब हामी यस्तो अग्लो र ठूलो ढॉंचा बनाउँदछौं तब हामीले एकदमै ज्यादा सावधानी अप्नाउनुपर्छ| तर कुनै पनि कुराको एउटा सीमा हुन्छ| हामी कुनै पनि भवन धेर अग्लो बनाउन सक्तैनौं अनि न त लगातार भवनहरू बनाउन सक्छौं| शहरहरूमा सांस लिने ठाउँ पनि त हुुनुपर्‍यो|

स्नेहा: सांस लिने ठाउँ? के शहरले पनि सांस लिन्छ? मलाई त केवल जीवित मानिसहरूलेमात्र सांस लिन्छ भन्ने थाहा थियो| (सबै हॉंस्छन्)

शिक्षक: शान्ति...शान्ति...मलाई तिमीहरूले प्रश्‍न सोध्दा राम्रो लाग्छ तर यो संवाद जस्तो हुनुपर्छ| ल मैले भने कि शहरहरूमा सांस लिनको लागि ठाउँ हुनुपर्छ| के तिमीहरूले कुनै शहर देखेका छौ जहॉं खाली जगह छ, कुनै वगैंचा छ|

छात्रहरू: देखेका छैनौ सर, शहरमा खेल्ने ठाउँ र बगैंचा त विशेष रूपमा हुनुपर्छ|

शिक्षक: हो, यही कुरा...शहरमा सांस लिने जगह हुँदछ| हामी लगातार नयॉं-नयॉं ढॉंचा बनाइरहेका छौं| तर यी ढॉंचाहरू बनाउनको लागि जरूरी छ कि यो स्थानीय प्रशासनिक निकायका नियमहरूको पालन गर्नु| के तिमीहरूलाई थाहा छ? यो स्थानीय प्रशासनिक निकाय को हो?

आनन्द: एउटा सानो शहरको लागि यो काम ग्राम पञ्चायत वा नगर परिषदले गर्दछ| जबकि ठूला शहरहरूमा यो काम नगर निगमले गर्दछ| शहर नियोजन विभाग क्षेत्रमा निर्माण पैर्टनलाई नियन्त्रित गर्दछ|

शिक्षक: एकदम सही, स्थानीय शासी निकायले सड़क, अस्पताल, फायर स्टेशन, उद्यान, पुलिस स्टेशन, खेल परिसरहरू, भूमिले भरेको जगह, पुलहरू आदि जस्ता आवश्यकताहरूको रूपरेखा तैयार गर्नको लागि एउटा विकास योजना बनाएको छ| यसले शहरमा हुने प्रत्येक निर्माणको जिम्मेवारी तयार गर्दछ| मुम्बई जस्ता ठूलो शहरहरूमा बहुतल्ले भवनहरूको आवश्यकता हुँदछ| जसले बढ़दो जनसंख्याको लागि घरको आवश्यकता पूरा गर्नसकोस्‌| तर हामी केवल निर्माण गर्दै जानमात्र सक्दैनौ| हामीलाई थाहा हुनुपर्छ कि हामीले कहॉं गएर रोकिनुपर्छ| मतलब, हामीलाई विकासको आवश्यकता त छ तर यो सतत विकास हुनुपर्छ|

एश्‍वर्या: सर, यो कुरा अलिक बुझिएन| तपाई भन्नुहुदैछ कि विकास हुनुपर्छ तर एउटा सीमासम्ममात्र किन? जब हामी भवनहरू बनाउन सक्छौं| यसमा के कठिनाई छ? यस प्रकारले हामी आफ्नो समस्याको समाधान गर्नसक्छौं?

शिक्षक : (हॉंस्दै) लौ म तिमीलाई एउटा सजिलो उदाहरण दिन्छु| तिम्रो कपाल त धेरै लामो थियो होइन?

एश्‍वर्या: हजूर सर|

शिक्षक: तर तिमीले कपाल कटायौ| होइन?

एश्‍वर्या: हजूर सर|

शिक्षक: किन?

एश्‍वर्या: मेरो टाउकोमा एकदमै गह्रौं हुन्छ सर| यसको कारण मेरो घिच्रो पनि दुख्थ्यो सर| अनि सबैभन्दा कठिन थियो यो कपालको राम्ररी देखभाल गर्नु|

शिक्षक: एकदम सही| यसको मतलब तिमी लगातार लामो हुँदै गएको आफ्नो कपाल सम्हाल्न सकिरहेको थिएनौ| यस्तै प्रकारले जब तिमी शहरतिर देख्छौ कि हिजआज नयॉं-नयॉं अग्लो-अग्लो भवनहरू बनिनै रहन्छ| यहॉं कुरा केवल भवन निर्माणको मात्र छैन| यी भवनहरूमा बस्ने मानिसहरूका लागि पिउने पानी, जल निकासी, स्वच्छता र एउटा प्रभावी आपदा प्रबन्धन प्रणाली जस्तो मूलभूत आवश्यकताहरूको पनि जरूरत छ| अनि व्यवस्थित सड़क, जसमा ट्राफिकको समस्या नहोस्‌| कुड़ा प्रबन्धन एउटा अझ ठूलो मुद्दा हो| यी सबको केवल एउटै मतलब छ| यी सबै कुरा साथ-साथ चल्दछ| अनि शहरमा जीवन यापनको लागि यी सबै एकदमै जरूरी छ|

(कक्षाको घण्टी बज्छ)

स्नेहा: होइन सर, हामी अझ सुन्न चाहन्छौं| तपाईले यस्तो जरूरी कुराहरू बताउँनु हुँदा हामीलाई त कक्षाको समय पनि कम लाग्दछ|

(हजूर सर, हामी अझ सुन्न चाहन्छौं)

आनन्द: अनि त सर, हामीले निर्माण सामग्रीको बारेमा त कुरै गरेका छैनौ|

शिक्षक: त्यसो भए अब के गरौं हामी?

आनन्द: सर, भोलि कलेज छिटो छुट्टी हुन्छ| यदि तपाईले केही समय निकाल्नु भयो भने हामी भोलि भेट्‌न सक्छौं|

सबै विद्यार्थी: हजूर सर, त्यसै गरौं|

शिक्षक: ठीक छ, भोलि भेट्‌नेछौं| तर कक्षामा होइन|

सबै विद्यार्थी: त्यसो भए कहॉं सर?

शिक्षक: हामी भोलि छत्‌मा भेट्‌नेछौं| म प्रधानाचार्यबाट अनुमति लिनेछु|

सबै विद्यार्थी: हवस सर|

(सबै विद्यार्थीहरू कक्षाबाट बाहिर निस्कन्छन्)

...संगीत...

(विद्यार्थीहरू आपस्तमा कुरा गर्छन्) जाऊँ छत्‌म जाऊँ...| तर जोशी सर कहॉं हुनुहुन्छ?)

आनन्द: नमस्कार सर (गुड आफटरनून सर)

सबै विद्यार्थी : गुड आफटरनून सर

शिक्षक: राम्रो लाग्यो तिमीहरू सबैलाई देखेर| जाऊँ छत्‌मा जाऊँ| मैले त्यहॉं सबैको लागि बस्ने बन्दोवस्त गर्न लगाएको छु|

...संगीत...

(सबै विद्यार्थीहरू आपस्तमा बात गर्दै)

स्नेहा: अरे वाह...कति सुन्दर दृश्य...| एश्‍वर्या उ पर हेर त गोल्फ क्लब...| कति हरियाली छ...मलाई एकदम मनपर्छ त्यो ठाउँ|

एश्‍वर्या: अनि उतापटि हेर त...ती अग्लो भवनहरू...एका-अर्कालाई छुनै आँटेको| हे भगवान यहॉं मानिसहरू कसरी बस्छन्...थैंक गड...म त कोठीमा बस्छु|

आनन्द: हो, तर सबैजना यति भाग्यशाली कहॉं हुन्छन्‌|

स्नेहा: एकदम सही| म तिम्रो कुरासित सहमत छु|

शिक्षक: त सबैलाई यो जगह राम्रो लाग्यो? मलाई लाग्छ कि हामी सबैले आज यहॉं भेट्‌ने उद्देश्य भूल्यौं|

आनन्द: होइन सर, हामी चाहन्छौं कि तपाई हामीलाई विकासको अलग-अलग पक्षको बारेमा बताउनुहोस्‌| अनि विकासमा निर्माण सामग्रीको के भूमिका छ त्यो पनि बताउनुहोस्‌|

शिक्षक: अच्छा, त हिज हामीले कुन मुद्दामाथि चर्चा गरेका थियौं?

एश्‍वर्या: सर, तपाईले हामीलाई विकासको बाटोमा पनि केही समस्याहरू हुनसक्छ भन्ने कुरा बताउनु हुँदै थियो कि हामीले भवनहरू बनाउँदैमात्र रहनुहुँदैन|

शिक्षक: एकदम सही|

आनन्द: तर सर, यदि हामीले शहरको लागि ठीक तरिकाले योजना बनायौं, निर्माणमा रोक लगायौं, समर्थन प्रणालीमा निर्णय लियौं भने त विकासमा के गल्ती छ र|

शिक्षक: केही पनि छैन|

आनन्द: त के फेरि हामी लगातार निर्माण गर्नसक्छौं?

शिक्षक: आनन्द, तिमीलाई खानामा सबैभन्दा अधिक के मनपर्छ?

आनन्द: सर आइस क्रिम|

(सबैजना हॉंस्छन्)

शिक्षक: एकपल्टमा तिमी कतिवटा आइसक्रिम खान सक्छौ? मान कि तिमी दिनभरि भोकै छौ अनि सॉंझमा केवल आइसक्रिम मात्र खान पायौ|

आनन्द: चारवटा आइसक्रिम खान सक्छु सर|

शिक्षक: किन? तिमीले त यसको लागि योजना बनाएका थियौ| दिनभरि भोको रहेका थियौ| तिमीले त अझ खानुपर्छ|

एश्‍वर्या: तर सर पेटमा जगह त त्यति नै छ|

शिक्षक: एकदम सही| त तिमी चाहे जति पनि योजना बनाऊ तर पनि तिमीलाई रोकिनु त पर्छ नै| ठीक होइन?

आनन्द: सही भन्नुभयो सर|

शिक्षक: तिमीले यसको जवाब दियौ कि कुनै पनि शहरको लगातार विस्तार हुनसक्दैन| यो बुनियादी ढॉंचामाथि बोझ जस्तो हुनेछ|

स्नेहा: के यहॉं केवल बुनियादी ढॉंचाको मात्र कुरा छ सर?

शिक्षक: होइन, यसबाट पर्यावरणमाथि पनि असर पर्छ| भवन बनाउनको लागि रूखहरूलाई काट्‌नुपर्छ| यसो हुँदा कुनै पनि वनस्पति र जीवहरूमाथि नराम्रो असर पर्छ|

एश्‍वर्या: हजूर, निर्माणको चक्करमा धेरै पशु-पक्षी बेघर हुँदछन्‌| केवल मूसालाई घुम्ने मौका मिल्दछ| किनकि त्यसबेला धेरै धूलो माटो जमा हुँदछ|

स्नेहा: यसको कारण स्वास्थ्यसित सम्बन्धित धेरै मुद्दाहरू पनि अघि आउनेछ|

शिक्षक: सही भन्यौ तिमीले|

एश्‍वर्या: तर सर यो निर्माण सामग्री चैं के हो?

शिक्षक: हो, म त्यहीं आइरहेको थिएँ| तिमीले देखेका छौ कि पुरानो समयमा ढुङ्गा र काठको प्रयोग गरिन्थ्यो...किनकि त्यो एकदमै धेर मात्रामा पाइन्थ्यो| ढुङ्गा सबैभन्दा टिकाऊ सामग्री प्रमाणित भएको छ| जति पनि पुरानो भवन किन नहोस| सैकड़ौं साल पुरानो भवन पनि ढुङ्गाकै बनिएको छ|

स्नेहा: सर, मैले हालै सांचीको भ्रमण गरेको थिएँ| तेस्रो शताब्दीमा सम्राट अशोकद्वारा निर्मित सांची ढुङ्गाको सबैभन्दा पुरानो ढॉंचामध्ये एउटा हो| यो आश्‍चर्यजनक छ अनि विशाल पनि| तर अहिले पनि यस्तो लाग्छ, जस्तो हिजै बनाएको हो|

शिक्षक: हो, यो तेस्रो शताब्दीमा सम्राट अशोकद्वारा बनाइएको सबैभन्दा पुरानो संरचना हो| संसारमा केही पुराना संरचनाहरू यस्तो पनि छ जो केवल ढुङ्गाले बनाइको छ| जो सैकड़ौं वर्षहरूपछि पनि कायम छ|

आनन्द: वाह...यो त एकदमै रोचक छ|

शिक्षक: यो संरचना एकदमै उपयुक्त थियो किनकि यो ढॉंचाले तापमानलाई समायोजित गर्दथ्यो| अनि हवादार हुनको कारण यहॉं ठण्डा पनि रहन्थ्यो| तर ढुङ्गाको कमीले गर्दा हामी यसलाई प्रयोग गर्न सक्तैन थियौं| यसैले विकल्प खोज्ने जरूरत पर्‍यो|

आनन्द : सायद त्यसको लागि माटोले बनिएको घर पहिलो विकल्प हुनुपर्छ|

शिक्षक: हो, धेरै पुरानो समयमा ढुङ्गाको गुफाहरू नै घर जस्तो हुँदथ्यो| यसपछि फेरि माटोको घर र काठको घर बनिन थाल्यो| तर यी दुवैको पनि केही सीमा थियो| फेरि घर बनाउनको लागि माटोले बनिएको इटाको प्रयोग हुनथाल्यो| यस्ता ईटा आज पनि धेरै जगहमा प्रयोग गरिन्छ|

एश्‍वर्या: केही जगहमामात्र किन? हरेक जगहमा जुन ईटा प्रयोग गरिन्छ त्यो माटो को नै त बनेको हुन्छ|

शिक्षक: यस्तो पहिला हुन्थ्यो| जसो-जसो यी ईटाको मांग बढ़दै गयो| यो अनुभव गरियो कि जमीनको सबैभन्दा माथिल्लो उपजाऊको माटो, ईटा बनाउनको लागि प्रयोग गरिन्दै थियो| अनि जब त्यसलाई पक्का गर्नको लागि सेकाउँदा त त्यसबाट धेरै प्रदूषण हुँदथ्यो| यो त तिमीहरू सबै जान्दछौ कि आवश्यकता नै आविष्कारको जननी हो| फेरि के हुन्थ्यो र...माटोको ईटाको विकल्प खोज्न थालियो| यो ईंटाको एउटा अझ कमी यो थियो कि यो एकदमै गह्रौं हुँदछ| अनि यसबाट बनिने ढॉंचा पनि जरूरत भन्दा अधिक गह्रौं हुँदछ| तर यदि हामीले अग्लो भवन बनायौं भने त त्यसमा बिना कारण भार थोप्ने के मतलब...| यसबाट त्यो ज्यादा सुरक्षित पनि हुनेछ|

स्नेहा: तर सर, ईंटाको प्रयोग त भित्ता बनाउनको लागि गरिन्छ होइन...अनि यदि भित्ता गह्रौं भएन भने घरभित्र बस्नु कसरी सुरक्षित हुनसक्छ|

शिक्षक: भित्ताले घरभित्र बस्नेहरूलाई बाहिरबाट सुरक्षा प्रदान गर्दछ| यदि तिमीलाई बराबरीको विकल्प दिइन्छ भने त्यसको प्रयोग गर्दा के बिग्रन्छ|

एर्श्या: ठीक कुरा गर्नुभयो सर तपाईले| तर ईँटाको ठाउँमा के प्रयोग गरिन्छ?

शिक्षक: हिजआज हल्का ईँटा बनाइन्छ| यो ईँटा बेकारको चीजहरूले बनाइन्छ| जस्तै फ्लाई ऐश| यसबाहेक त्यसमा सीमेन्टको आंशिक प्रतिस्थापनको विकल्प पनि हुँदछ|

स्नेहा: सीमेन्टको विकल्प?

शिक्षक: हो, पहिला चुना र केही खनिजहरूद्वारा बनाइएको ईंटा प्रयोग गरिन्थ्यो| तर अहिले केही अलग तरिकाले ईंटाको निर्माण गरिन्छ| जसमा आवश्यक शक्ति हासिल गर्ने प्रबन्ध गरिएको छ| जस्तो कि ईंटाले बनिएको फ्लाई ऐशको प्रयोग गरिन्छ जो ताप विद्युत केन्द्रबाट निस्कने कुड़ा हो| ठोस मिश्रणमा हाल्नाले पहिला फ्लाई ऐशलाई संसाधित गरिन्छ| यसलाई फ्लाई ऐश बिना प्रयोग गर्न सकिंदैन| यसले सीमेन्टलाई हल्का अनि अधिक प्रभावी बनाउँदछ| यसलाई मिश्रित सीमेंट भनिन्छ|

आनन्द: आहा, यो त एकदमै रोचक रहेछ|

शिक्षक: तर यो कंक्रीट (ठोस) ढॉंचालाई लिएर एउटा ध्यान दिने कुरा के छ भने यदि सम्पूर्ण योजना बनाएर लामो समयसम्म प्रयोग गर्नको लागि यो सबै बनाएनौ भने यसबाट पर्यावरणलाई धेरै नोक्सान हुँदछ|

स्नेहा: त्यो कसरी सर?

शिक्षक: जब यी कंक्रीट ढॉंचालाई तोड़ेर फेरि यसको सट्टा कुनै अन्य ढॉंचा तयार गरिने जरूरत भए सबै निर्माण सामग्री बर्बाद हुँदछ| त्यसको पुन प्रयोग गर्नसकिंदैन| केवल फलामको बारलाई रिसाइक्लिङको लागि पठाइन्छ| बॉंकी सबै बर्बाद हुन्छ| यहॉंसम्म कि निर्माणमा प्रयोग गरिएको मीठो पानी पनि खत्म हुँदछ| हामी यसलाई फर्काएर ल्याउन सक्दैनौ| यो सीमेन्ट जलयोजन प्रक्रियामा अवरूद्ध भइरहेको छ|

आनन्द: हो, मैले देखेको छु| भर्खरै हाम्रो नजीकमा एउटा भवन धराशायी भएको थियो|

शिक्षक: यसको विपरीत, स्टीलले बनिएको संरचनाहरू फायदाजनक हुँदछ| जब यस्ता संरचनाहरू नष्ट हुँदछ तब सामग्रीको पुन प्रयोग गर्नसकिन्छ| यसको निर्माण सहज छ अनि पुर्ननवीनीकरण पनि गर्नसकिन्छ| यसैले एउटा ठोस संरचनाको बचाव मूल्य शुन्य छ| जबकि एउटा स्टीलले बनिएको संरचनाको धेरै फायदा छ|

आनन्द: हजूर सर, मैले स्टीलले बनिएको धेरै पुल देखेको छु| सायद यसैले त्यो यति लामो समयसम्म चल्दछ|

शिक्षक: हो, स्टीलका संरचनाहरूमा पनि केही कमी-कमजोरीहरू हुँदछ| जस्तो कि यी संरचनाहरूलाई बनाउनमा अधिक खर्च हुँदछ| यसलाई आगोबाट बचाउनु कठिन छ| अनि सबैभन्दा ठूलो चुनौति त यसलाई खिया लाग्नबाट बचाउनुछ| तर जब कुरा स्थायित्वको हुन्छ तब यो सम्पूर्ण तरिकाले निर्माण सामग्री बनाउँदाको समय अप्नाइएको होसियारीमाथि निर्भर गर्दछ| यस कामको लागि एउटा टीमको जरूरत हुँदछ अनि सबैभन्दा पहिला आर्किटेक्टले राम्रो डिजाइन बनाउनुपर्छ|

आनन्द: राम्रो डिजाइनसित के मतलब छ सर?

शिक्षक: संरचनाको योजनालाई सबै कानूनी प्रावधानहरूबाट पूरा गर्नुपर्छ| यो स्थानीय बिल्डिंगको उप-नियमहरू मुताबिक हुनुपर्छ| फेरि संरचनात्मक इञ्जीनियरले प्रचलित नियमावली अनुरूप संरचनात्मक डिजाइनमाथि काम गर्नुपर्नेछ|

एश्‍वर्या: नियमावली? कस्तो नियमावली सर?

शिक्षक: अन्य भारतीय मानकहरू सरह, डिजाइनरले पनि भारतीय मानक व्यूरोद्वारा परिभाषित नियमावलीको पालन गर्नुपर्दछ| फेरि साइट इञ्जीनियरहरूले साइटमा सख्त गुणवत्ता नियन्त्रणको पालन गर्नुपर्नेछ| उनलाई दिइएको सबै चित्रहरूको अध्य्यन गर्नुपर्नेछ अनि यसपछि निर्माणको जॉंच गर्नुपर्छ| यहॉं सबैभन्दा ठूलो जिम्मेवारी बस्नेहरूको हुँदछ|

स्नेहा: स्थानीय मानिसहरूको जिम्मेवारी चैं किन सर?

शिक्षक: हो, त्यसकै पछि त सबैभन्दा महत्वपूर्ण कुरा शुरू हुँदछ| रखरखावको...यदि कुनै पनि भवनको सही तरिकाले ख्याल राखिए त्यो धेर समयसम्म कायम रहन्छ| प्रयोग गर्नसकिन्छ|

आनन्द: सर, हिजआज हरित भवनको कुरा हुँदैछ| यो के हो सर? अनि हामीलाई यसको के जरूरत छ?

शिक्षक: एकदम राम्रो प्रश्‍न सोध्यौ आनन्द तिमीले| अब म तिमीहरूलाई बताउँदछु कि मैले आज तिमीहरू सबैलाई छतमा किन बोलाए| वरीपरी हेर त...गोल्फ कोर्समा हरियाली देखेर कति आनन्द लाग्छ तिमीहरूलाई| तर हामीले कंक्रिट भवनहरूतर्फ पनि ध्यान दिनुपर्छ| यी भवनहरू नै हो जसले बढ़दो जनसंख्याको लागि घरको आवश्यकतालाई पूरा गरीरहेको छ| हो, हामीले केही सावधानी अवश्य अप्नाउनुपर्छ| जस्तो कि हरित भवनहरूको निर्माण गर्नुपर्छ| हरित भवनहरू त्यो हो जहॉं पर्यावरण संरक्षणमाथि केही ध्यान दिइन्छ अनि ऊर्जा कौशल हुँदछ|

आनन्द: तर त्यो कसरी गरिन्छ सर?

शिक्षक: यसको धेरै तरिका छ| हामीले यसको शुरूवात योजना बनाउनबाट गर्नसक्छौं| आर्किटेक्टले डिजाइन बनाउँदा ध्यान राख्नुपर्छ कि घरमा घामको किरण र हवा ज्यादा भन्दा ज्यादा आउन सकोस्‌| ताकि दिनमा बत्ती जलाउने आवश्यकता नपरोस्‌| हामीले कॉंचको भवन बनाउनु हुँदै जहॉं चौबीसै घन्टा बत्ती र एयर कंडिशनरको आवश्यकता पर्दछ| हामीले कार्बन फुटप्रिन्टलाई कम गर्ने दिशामा सोंच्नुपर्छ| यस बाहेक जहॉं कुनै पनि समय संभव भए सौर ऊर्जाको उपयोग गर्नसकियोस्‌| मतलब यो हो कि हामीले यस्ता संरचनाहरू बनाउन हुँदैन जो घामको किरण र खुल्ला हवाको लागि बाधक हुँदछ|

स्नेहा: हजूर सर, मलाई त दिउँसो हवा र प्राकृतिक उज्यालो एकदमै राम्रो लाग्छ| मैल धेरै अग्ला भवनहरूमा सौर पैनल देखेको छु| जसको प्रयोग पानी तताउन र बत्ती बाल्नको लागि गरिन्छ| तर सर, के सौर पैनलको प्रयोग यतिमात्र हो?

शिक्षक: होइन, यो त बस् शुरूवातमात्र हो| हामीले कॉंचको भवनहरूको प्रयोग रोक्नुपर्छ| यसबाट ऊर्जाको खपत बढ़दछ| हामीले प्रकृतिलाई पनि चलाउनु पर्छ| खुल्ला जगह राख्ने कोशिश गर्नुपर्छ| जहॉं कहीं पनि सम्भव भए विरूवा रोप्नुपर्छ|

ेएश्‍वर्या: थरी-थरीका पौधा र सुन्दर बगैंचाले पक्षीहरूलाई आकर्षित गर्दछ| यसबाट माहौल पनि राम्रो हुँदछ अनि पर्यावरणमाथि पनि राम्रो असर हुँदछ|

शिक्षक: हो, निर्माणको अवधि पनि सामग्रीको विकल्प खोज्ने कोशिश गर्नुपर्छ| जस्तै हल्का ईंटा, जस्तो कि हामीले पहिले नै कुरा गर्‍यौं| यसबाट तापमान नियन्त्रण गर्नमा मदत मिल्दछ| फ्लाई ऐशबाट सीमेन्ट बनाउनमा मदत मिल्नसक्छ| तर सबैभन्दा ठूलो समस्या बालुवा र यी सबैको मिश्रणबाट हुँदछ| नदीहरूबाट बालुवालाई हटाउनाले पर्यावरणमाथि नराम्रो असर हुँदछ| हालका दिनहरूमा नष्ट संरचनाहरूबाट उत्पन्न मैलाको प्रयोग गर्ने कोशिश भइरहेको छ| ढुङ्गा, बालुवा र खनिज जस्ता सामग्रीहरूको अनिन्त्रित उत्खनन् एउटा अझ अर्को समस्या हो|

आनन्द: हो, मलाई काटिएको पहाड़ मन पर्दैन| मलाई ट्रेकिङ गर्नु मनपर्छ|

शिक्षक : हामी अहिले पानीको अभावको सामना गर्दछौं यसैले पानी र वर्षा जल संचयनको रिसाइकल (पुन चक्रण) गर्ने पनि आवश्यकता छ|

आनन्द: हामीले पानीलाई कसरी रिसाइकल गर्नसक्छौं सर?

शिक्षक: धुनु, नुहाउनु अनि साफ-सफाई गर्नुको लागि नै पानीको प्रयोग हुँदछ| त्यसलाई नालीमा बग्न दिनुको सट्टा कतै जमा गर्नुपर्छ अनि फेरि केही सुधार गरेर बगैंचामा पानी लगाउन र शौचालयमा प्रयोग गर्नसकिन्छ| पुरानो भवनहरू भत्किंदा जुन स्टील बॉंच्दछ त्यसबाट पनि विकासको काममा मदत मिल्दछ| हामी ठूला भवनहरूको बारेमा सोंच्दछौं| तर त्यसमा लाग्ने निर्माण सामग्रीको बारेमा सोंच्दैनौ| हो, हामीलाई विकासको जरूरत छ तर त्यो सतत विकास हुनुपर्छ| हामीले जनसंख्याको केही भागलाई सानो शहरहरूतिर पठाउनुपर्छ| व्यावसायहरूको स्थानान्तरण गरिए हुनसक्छ कि सारा बोझ एउटै शहरमा आउँदैन| तर यसलाई कार्यन्वयन गर्ने योजना ठीक भएमात्र यो सम्भव छ| यसैले संक्षिप्तमा भन्नुपर्दा, हामीलाई विकासको आवश्यकता छ जो टिकाऊ होस्‌| जसको उपयोग आम नागरिक र पर्यावरणद्वारा समान रूपले गर्नसकियोस्‌|

(सबैलाई ताली बजाउँछन्)

शिक्षक: मलाई लाग्छ कि अब हामीले यो चर्चा यहीं समाप्त गर्नुपर्छ| आशा छ तिमीहरू सबै संतुष्ट छौ|

एश्‍वर्या: धेरै धेरै धन्यवाद सर| हामी एकदम खुशी छौं| यो सबै कुराकानी पनि राम्रो रह्यो| अनि मलाई सबैभन्दा राम्रो लाग्यो यो ठाउँ| हामीले धेरै सिक्न पायौं|

सबै विद्यार्थी: धन्यवाद सर

शिक्षक: यो मेरो सौभाग्य हो| धन्यवाद|